31998R0417
L 052/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 417/98 НА КОМИСИЯТА
от 20 февруари 1998 година
за изменение на Регламент (ЕИО) № 429/90 относно предоставянето чрез тръжна процедура на помощ за концентрирано масло, предназначено за пряка консумация в Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 804/68 на Съвета от 27 юни 1968 г. относно общата организация на пазара на мляко и млечни продукти (1), последно изменен с Регламент (ЕО) № 1587/96 (2), и по-специално, член 7а, параграф 3 от него,
като има предвид, че Регламент (ЕИО) № 429/90 на Комисията (3), последно изменен с Регламент (ЕО) № 1802/95 (4), предвижда, до спирането на неговото действие с Регламент (ЕО) № 19/98 на Комисията (5), предоставянето чрез тръжна процедура на помощ за концентрирано масло, произведено от масло или сметана от пазара и предназначено за пряка консумация в Общността; като има предвид, че условие за предоставяне на помощта е производството на концентрираното масло, добавянето на маркерите в продукта и пакетирането да се осъществят в рамките на 90 дни от крайния срок за представяне на офертите;
като има предвид, че определянето на максималната помощ за 180-тата тръжна процедура, чийто краен срок за представяне на офертите беше 9 декември 1997 г., беше отложено; като има предвид, че държавите-членки бяха информирани за това решение едва на 9 януари 1998 г.; като има предвид, че следователно крайният срок за производството на съответното концентрирано масло трябва да бъде удължен до 31 март 1998 г.;
като има предвид, че мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
Към член 9, параграф 1 от Регламент (ЕИО) № 429/90 се добавя следната алинея:
„Въпреки това за количествата концентрирано масло, възложени в резултат на 180-тата тръжна процедура, за които крайният срок за подаване на оферти е бил 9 декември 1997 г., крайният срок, посочен в първото тире, е 31 март 1998 г.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 февруари 1998 година.